

**Beretningen 2021**

Beretningen handler om det seneste års aktiviteter i Fagligt Selskab for Sundhedsplejersker – fra Landskonference 2020 til 2021. Bestyrelsen vil takke repræsentanterne for henvendelser, kommentarer, artikler til Sundhedsplejersken og indlæg på hjemmesiden – vi lever af kontakt med medlemmerne og er altid interesserede i en konstruktiv dialog. Siden sidste generalforsamling har vores arbejde i bestyrelsen været præget af pandemien, nedlukninger og restriktioner.

**Samarbejde mellem de faglige selskaber og DSR**

Fagligt Selskab for Sundhedsplejersker har som altid været i dialog med DSR og andre faglige selskaber omkring aktuelle emner og/eller problematikker. Siden sidste generalforsamling har der blandt andet været fokus på corona, arbejdsvilkår og hvordan fagligheden når ud til vores medlemmer til trods for omstændighederne. Desuden har DSR og bestyrelsen været i dialog om regeringens udspil “Børnene først”. Drøftelser om sundhedsplejerskernes roll/funktion ind i nærhospitaler (nu kaldet sundhedsklynger)

**Medier:**

Der har været henvendelser fra journalister (radio, landsdækkende aviser, forældremagasiner). Der har været fokus på bl.a. Ulighed i tilbud til kommende forældre, forældre, børn og elever. Børn og sygdom under corona. Elevernes mentale sundhed ift at undervises hjemmefra og undvære normale aktiviteter. Mænd på barsel. Vaccinationer. At miste et barn. Skolesundhedsplejen – veje eller ikke veje. Ensomme barslende. Omskæring. Børns vaccinationsmuligheder. Hvordan vi ser forholdene for de fødende anno 2020.

**Hjemmesiden og nyhedsbrev 2021**   
Kirsten Birk, webredaktør

836 har tilmeldt sig nyhedsbrevet. Det kan være både medlemmer og ikke medlemmer, dvs. man kan få nyhedsbrev tilsendt, selv om man ikke er medlem og selv om man ikke er sundhedsplejerske. Udkommer ca 11 gange årligt. Reklamere som tænkes relevant for faget er en god indtægt til Fagligt Selskab for Sundhedsplejersker og er at finde både på hjemmesiden og i nyhedsbrevet

Vil meget gerne have flere abonnenter på nyhedsbrev -

Hjemmesiden revideres løbende. Der er en rigtig fin statistik ang. brug af hjemmesiden og åbning af nyhedsbrevet. Tak for det.

Det er på hjemmesiden man bliver medlem og ligeledes her, man tilmelder sig nyhedsbrev. Hjemmesiden består agf faste sider /emnefelter med relevant viden inden for både småbørn og skolebørn. Derudover er forsiden på [www.sundhedsplejersken.nu](http://www.sundhedsplejersken.nu/)  fyldt med nyheder og indimellem artikler fra bladet. Desuden findes alle blade i et arkiv tilbage til 2010 og ligeledes er det muligt at søge på artikler

**Fagbladet Sundhedsplejersken**

Redaktionsgruppen består af Anja Kreutzmann, Kirsten Birk og Dorte Fischer

 I 2020 udkom der 5 blade – og et ekstra “Coronablad “ som blev udsendt elektronisk i sommeren 2020.

**Medlemsdatabasen:**

Lene Petersen er kasserer og medlemsansvarlig.

Kassereren oplever et positivt samarbejde med medlemmerne via mail, telefon og SMS.

Medlemstallet er forholdsvis stabilt og ligger omkring 1400 medlemmer pt. maj 2021.

For at modtage vores tidsskrift - Sundhedsplejersken - er det vigtigt, at man opdaterer sin profil med korrekt navn og adresse. Desuden skal der være betalt for medlemskabet. Medlemskab betaler man primo januar, eller når man melder sig ind via vores hjemmeside [www.sundhedsplejersken.nu](http://www.sundhedsplejersken.nu/).

Vi vil fra bestyrelsen kraftigt anbefale, at man **tilmelder sin betaling til betalingsservice**, da vi desværre oplever, at der er mange, der glemmer at betale til fristen og derved ryger ud af vores system.

Bestyrelsen opfordrer fortsat medlemmerne til at:

* bruge deres**Login (DSR nummer og Password)** på [www.sundhedsplejersken.nu](http://www.sundhedsplejersken.nu/)
* bruge menupunkterne:
* Min profil – se/rediger
* Legatansøgning
* Medlemsblade
* Tilmelding til PBS
* Mine betalinger
* Stop medlemskab
* Medlemmer
* Log ud

**Medlemsservice:**

Bestyrelsen vil gerne give alle medlemmer af Faglig Selskab for Sundhedsplejersker en optimal medlemsservice og vi arbejder kontinuerligt med at gøre vores hjemmeside let og overskuelig således, at flest muligt kan betjene sig selv. Vi modtager gennemsnitlig 20 mails pr. måned, der handler om login og medlemskab. De besvares løbende.

**Økonomi:**

FS10 har fortsat en positiv økonomi og medlemstallet er stabilt.

Vi sender bladet til 1439 medlemmer.

Vi har øget vores pulje til legater i 2022 til 80.000 kr.

Årsregnskab 2020 viser et positivt resultat på 92.338 kr.

Vores landskonference i 2020 gav overunderskud på 31.036 kr.

**Konferencer:**

Jeanne Vetterstein, Tine Lohmann og Benedicte Engstrup, Kursus og konferencegruppe.

På grund af Covid 19 blev konferencen 2020 flyttet til august måned, vi turde ikke satse på, at vi kunne være så mange mennesker samlet i maj måned. Det var en god beslutning. Konference blev mindre end vanligt med omkring 100 sundhedsplejersker på Hotel Comwell i Kolding. Det var en rigtig hyggelig konference, hvor alle hygiejniske forholdsregler blev overholdt og vi følte os trygge ved arrangementet.

Overskriften på konferencen var “Bag facaden”.

Der var rigtig mange spændende oplægsholdere, der virkelig brændte igennem. Vi blev klogere på børn, internettet og sociale medier af psykolog Kuno Sørensen fra Red Barnet. Hvordan kan vi hjælpe børn af forældre med psykisk sygdom ved Anne Amalie Thorup, professor i børnepsykiatri. Lisbeth Pipping, forfatter og tegnsprogstolk fortalte om, hvordan det var at vokse op med en udviklingsforstyrret mor og en alkoholiseret far. Ulla Dyrløv, cand.psyk.aut. fortalte om “Familieliv anno 2020” og Tommy Krabbe, forfatter og cand.mag. I interpersonel kommunikation sluttede af med “Hvordan er det at arbejde på tværs af forskelligheder og grupperinger?”. Indimellem var der forskellige spændende faglige sessioner og Annette Poulsen, sundhedsplejerske, MSP fra sundhedsstyrelsen fortalte om nyt fra SST.

Det var en konference, som vi lagde rigtig meget arbejde i fordi, vi måtte ombooke alle foredragsholdere, hotel og udstillere o.l. Vi var stolte af resultatet og evalueringerne har været overvældende gode. Vi vil også gerne takke vores bureau Kongres Kompaniet for planægningen og Hanne Kjærgaard fra Media partneres for hjælpen med udstillerne. til Årets Sundhedsplejerske, Gitte Christina Sø

**Det Nordiske Samarbejde**

Dorte Fischer og Susanne Rank Lücke

Det Nordiske Samarbejde (NoSB) Fagligt Selskab for Sundhedsplejersker er repræsenteret i NoSB styregruppen (Nordisk samarbejde for sygeplejersker og sundhedsplejersker, der arbejder med børn, ungdom og deres familier)

Formålet med NoSB er at give kundskaber og øge kvalifikationsniveauet for sundhedsplejersker og sygeplejersker, der arbejder inden for forebyggelse, sundhedsfremme og behandling af børn og unge og deres familier. Samarbejdet er et forum for faglig diskussion på det sundhedsfremmende og forebyggende område.

Det Nordisk samarbejde for sygeplejersker og sundhedsplejersker, der arbejder med børn og unge har nu eksisteret siden august 1995. Sverige tog initiativet dengang og oprettede bestyrelsen NoSB. Der afholdes samarbejdsmøde hvert år, gerne i forbindelse med en planlagt konference i værtslandet. NoSB består aktuelt af repræsentanter fra Norge, Sverige, Island, Færøerne, Finland og Danmark. Vi kan med glæde meddele, at Finland for 1. gang i mange år var repræsenteret i mødet sept. 2018.

Til de årlige samarbejdsmøder har hver forening forberedt en skriftlig beretning med begivenheder og aktiviteter der er aktuelle dette år. Ved mødet gives mulighed for spørgsmål og uddybning. Derudover drøftes et/flere fagligt tema, der går på tværs af vores fag.

NoSB har i 2020 og 2021 valgt ikke at afholde et fysisk møde. Vi har været i kontakt via FB-gruppe for bestyrelsen og forsøger at opdatere hinanden på, hvad der sker rundt om i Norden. Det er besluttet, at der i efteråret 2022 skal afholdes et møde i Finland.

**Internationalt samarbejde**

Kirsten Birk, Benedikte, Christina Lindhardt og Jeanne Vetterstein

School Nurses International (SNI) Conference July 26-30 july, 2021 in Tokyo, Japan. **Udsat på ubestemt tid pga. covid 19**

**Repræsentation**

Sundhedsstyrelsen:

* Arbejdsgruppen vedr. status for indsatsen til fremme af mental sundhed ifm. 10-årsplanen for mental sundhed og mennesker med psykiske lidelser
* Arbejdsgruppen vedrørende indsatsen for børn og unge til udarbejdelse af Statusrapport for mental sundhed og psykiske lidelser til 10-årsplanen for psykiatri
* Mental sundhed og sundhedsfremme
* Arbejdsgruppen for generisk forløbsprogram for sjældne sygdomme.
* Kommissorium for panel til udviklingsstrategi for forældre med fødselsdepression
* Deltagelse i Sundhedsstyrelsens hygiejneindsats

* Referencegruppe vedr. udarbejdelse af anbefalinger for tværsektorielle forløb for mennesker med spiseforstyrrelse

* Sparringspartner til ”Mad til små – kort fortalt”, som er en kort udgave af Mad til små, målrettet danskere med kort uddannelse og etniske minoriteter. Den vil blive oversat til en række sprog

* Deltage i 2 workshop i forbindelse med at Danmark indgår i et treårigt nordisk projekt i samarbejde med Island, Norge, Finland og Sverige, hvor fokus er at understøtte en sund følelsesmæssig udvikling og mental sundhed i barnets første 1000 dage, regnet fra undfangelsen.
* Deltaget i Skoletænketank i sundhedsstyrelsen som et forarbejde til revision af “Vejledning om forebyggende sundhedsydelser for børn og unge”
* Møde i sundhedsstyrelsen angående opdatering af vejledning af ikke medicinsk omskæring af drengebørn.
* Arbejdsgrupper vedr. revision af “Vejledning om forebyggende sundhedsydelser for børn og unge”
* Møde vedr. nærhospitaler - faglige selskaber

Andre repræsentationer:

* Interessantmøde om fødendes forhold med sundhedsministeren Magnus Heunicke
* Dialog med Komiteen for Sundhedsoplysningen BørnUngeLiv vedr. Et nyt spørgeskema til at understøtte sundhedsplejens arbejde i 8-10 mdrs besøget.
* Deltagelse i følgegruppen “Sammen om trivsel” med Komiteen for Sundhedsoplysning
* Rundbordssamtale om unges seksuelle sundhed.
* Deltaget i konferencen “Omsorg for den nye families trivsel og udvikling”
* Deltaget i konferencen “Flere børn der blomstrer. Fællesskaber og relationers betydning for det tidlige forældreskab” <https://nordeafonden.dk/flere-boern-der-blomstrer>
* Deltaget i konferencen på Christiansborg “ Det ANDET topmøde: Børnene først - en ny vej på Børneområdet”
* Deltaget i Trygfondens 13. Workshop “Forum for anvendt forskning i børn og unges mentale sundhed”
* Partner i Alliancen mod social ulighed i sundhed.
* Deltagelse i podcast om vaccinemyter.
* Camp Folkesundhedslov med Danske Regioner
* Røgfri Fremtid seminar. [Røgfri Fremtids nye kampagnefilm](https://www.facebook.com/RoegfriFremtid/posts/2431639840465647)
* Special Uddannelsesrådet for Sundhedsplejerske uddannelsen.
* DCUM Dagtilbud netværk med fokus på udvikling og undersøgelser på området.
* Alliance “Børnevægt i balance”
* Dialog omkring “Rammer om det gode måltid i skolen”, Fødevarestyrelsen
* Overgrebs netværk
* Sundheds for alle ‘20 med tema Børn og trivsel.
* Arbejdsgruppe omk Borgerforslag om hjælp i forbindelse med barnedød.
* Arbejdsgruppen for forløbsbeskrivelse om udsatte gravide kvinder med et skadeligt rusmiddelforbrug og de børn der bliver født med følger heraf
* Forespørgsel fra sundhedsplejerskestuderende om materiale og Fagligt Selskabs holdning til emner og input til opgaver.
* Henvendelse fra FSTB – Foreningen for støtte til transkønnede børn
* Henvendelse fra Dansk Cøliaki Forening.
* Følgegruppe “Nationalt center for Overvægts advisory board.
* Følgegruppe “Amning - en god start sammen”
* Følgegruppe “Er du for sød?”
* Følgegruppe “Forstår din baby”
* Følgegruppe “Fif til fødsel og forældreskab!
* Følgegruppe “Er jeg god nok?”
* Følgegruppe “Lev uden vold”
* Følgegruppe “Minding the baby”
* Støtteerklæring til “Børn for børn” projekt fra VIA
* Støtteerklæring til “Tegnefilm om den første menstruation”
* Interessetilkendegivelse vedr. UNGDOMSMODTAGELSER
* Medunderskriver på Appel til regeringen og Folketinget:    
  “Skab et sundere, mere lige og bæredygtigt Danmark med en folkesundhedslov”
* Workshop om coronas afledte konsekvenser for folkesundhed og trivsel den 1. juni 2021 i danske Regioner.
* Sendt brev til Uddannelses – og Forskningsminister Ane Halsboe-Jørgensen sammen med FALS vedr. Henvendelse vedr. stillingtagen til dispensation af sygeplejerskestuderendes fysiske fremmøde i observationspraktik i de kommunale Sundhedsplejeordninger under de nuværende pandemi-restriktioner.

* Brev til medlemmer udsendt pr. mail ift. bestyrelsens arbejde omkring Sovende Børn

Høringssvar på følgende områder er givet:

Høring af den ny fødeplan i Region Midtjylland

Høring over udkast til vejledning om ikke-terapeutisk omskæring af drenge

Høring Udkast til bekendtgørelse om midlertidig tilladelse til sygeplejersker og sundhedsplejersker ansat i kommuner til at udøve udvalgte former for lægevirksomhed i forbindelse med håndtering af Coronavirussygdom 2019 (COVID-19)

Med venlig hilsen

Bestyrelsen for Fagligt Selskab for Sundhedsplejersker.